MLDataScientist/Wikipedia-uzbek-2024-05-01 huggingface dataset:
Davlat bayrogʻi maydoni

Davlat Bayrogʻi Maydoni -  Boku shahrining Bayil hududida joylashgan memorial obida-istirohat parki. Maydonning ochilishi 2010-yil 1- sentyabrda oʻtkazilgan.

Tarixi 
Bokuda Davlat Bayrogʻi Maydonining barpo etilishi toʻgʻrisidagi hujjat 2003-yil 5-oktyabrda imzolandi. Ayni vaqtda Davlat Bayrogʻi kunining taʼsis etilishi toʻgʻrisidagi hujjat ham imzolangan. Har yil 9-noyabr Ozarbayjonda Davlat Bayrogʻi kuni sifatida nishonlanadi.

Davlat Bayrogʻi Maydonining tamali 2007-yil 30-dekabrda Bokuning Bayil mavzesida — Harbiy Flot Qoʻmondonligi bazasi yaqinida prezident Ilhom Aliyev ishtirokida qoʻyildi.

2009-yil oktyabr oyida Ozarbayjon Respublikasi Prezidenti Ilhom Aliyev „Boku shahrida joylashgan Davlat Bayrogʻi Maydonida qurilish va obodonlashtirish ishlarining samaradorligini oshirish uchun qoʻshimcha chora-tadbirlar“ toʻgʻrisida hujjat imzoladi. Maydonda qurilish va obodonlashtirish ishlarining samaradorligini oshirish uchun Ozarbayjon Respublikasining 2009-yil uchun davlat byudjetida nazarda tutilgan Prezidentning Zahira Fondidan Boku shahri Ijro hokimiyatiga 10 mln manat qoʻshimcha mablagʻ ajratildi.

Maydon uchun tanlangan joy davlat bayrogʻini poytaxtning turli yerlaridan koʻrish imkonini yaratadi.

AQShning „Trident Support“ shirkati tomonidan tayyorlangan loyiha ijrosini Ozarbayjonning „Azenko“ shirkati amalga oshirdi. Umumiy hududi 60 gektar, yuqori qismi maydoni 21 ming kvadrat metr boʻlgan maydonda barcha infrastrukturalar yaratilgan. Maxsus loyiha asosida rejalashtirilgan qurilish ishlarini xorijiy va mahalliy mutaxassislar amalga oshirdilar.

20000 m² hududga ega boʻlgan maydonga oʻrnatilgan ustunning balandligi 162 metr, poydevorining diametri 3,2, ustki qismi esa  1.09 metrdir. Dastgohining umumiy ogʻirligi 220 tonnadir. Bayroqning eni 35 metr, uzunligi 70 metr, umumiy hajmi 2450 kvadratmetr, ogʻirligi esa tahminan 350 kg ga teng. Ginnes rekordlari tashkiloti 2010-yil 29-mayda Ozarbayjon davlat bayrogʻi ustuni dunyodagi eng yirik bayroq ustuni deb tan oldi.

Maydonda qurilgan Ozarbayjon Respublikasi gerbi, davlat madhiyasi matni va Ozarbayjon xaritasi oltin suviga solingan bronzadan tayyorlangan. Maydonda Davlat Bayrogʻi Muzeyi ham ochilgan.

Pochta markasi ustida 

2011-yil 9-noyabrda Boku shahrida Ozarbayjon Respublikasi Aloqa va Axborot Texnologiyalari Vazirligi „Azermarka“ shirkati tomonidan Ozarbayjon Respublikasi Davlat Bayrogʻi kuniga bagʻishlangan pochta markasi taqdim qilindi. Narxi 30 qapik, tiraji esa 100000 adad boʻlgan ushbu marka Ozarbayjonning minginchi pochta markasi boʻldi. Markada Davlat Bayrogʻi Maydonining tasviri bor.

Yana qarang 

 Ozarbayjon Respublikasi Davlat bayrogʻi 
 Davlat bayrogʻi kuni

Adabiyotlar 
 Dövlət Bayrağı Meydanı. Bakı, 2010, b. 75. 
 Əhmədov Səbuhi, Məmmədov Vüqar. Azərbaycan Respublikasının Dövlət Bayrağı. Bakı, 2010, b. 156.

Manbalar 

Boku
Ozarbayjon sanʼati
Ozarbayjon tarixi
Ozarbayjon
Boku meʼmoriy yodgorliklari
Husayn Sodiqi

Husayn Sodiqiy (Persian: حسین صادقی) - Afg'onistonning Kungfu va Wushu sport turlari bo'yicha chempioni va Gollivud kinosidagi birinchi Afg'onistonlik aktrisa.

Hayot 
Husayn Sodiqiy 1981 yilda Hazora oilasida Afg'onistonda tug'ilgan.

Manbalar 
 eurekastreet.com.au

Havolalar 
 

Hazoralar
1981-yilda tugʻilganlar
Abdul Kholiq Hazora

Abdul Kholiq Hazora (Persian: عبدالخالق هزاره) Afg'oniston shohi Muhammad Nader Shoh (shohlik: 1933-1933) suiqasdining agenti edi.

Havolalar 
 afghanland.com/Abdul Khaliq Hazara

Hazoralar
20-asr Afgʻonistondagi qatllar
Qasim-Jomart Toqayev

Qasim-Jomart Kemelevich Toqayev () — Qozogʻiston davlat arbobi, siyosiy fanlar doktori, mamlakat prezidenti (2019-yildan), bosh vaziri (1999—2002) va senat raisi (2013—2019).

Biografiyasi 
 1975-yilda SSSR tashqi ishlar vazirligining Moskva davlat xalqaro aloqalar institutini bitirgan.
 1975-1979 — SSSRning Singapurdagi elchixonasi xodimi.
 1979-yildan 1985-yilgacha SSSR tashqi ishlar vazirligida turli lavozimlarda.
 1985-1991 — SSSR tashqi ishlar vazirligi Diplomatik Akademiyasida tahsil oladi.
 1992-1994 Qozogʻiston Respublikasi tashqi ishlar vazirining oʻrinbosari.
 1994-1999 — tashqi ishlar vaziri.
 1999-1999 — Bosh vazir oʻrinbosari.
 1999-2002 — Bosh vazir.
 2002-2007 — tashqi ishlar vaziri.
 2007-2011 — Senat raisi.
 2011-2013 — BMT bosh kotibining oʻrinbosari — Jenevadagi vakolatxonasi rahbari.
 2013-2019 — Senat raisi.
 2019-yil 20-mart kuni Nursulton Nazarboyev hokimiyatdan voz kechishini eʼlon qildi va Toqayevni Prezident vazifasini vaqtincha bajaruvchi sifatida tavsiya qildi.
 2019-yil 10-iyun kuni mamlakat Prezidenti etib saylandi.
 Rus, fransuz, ingliz va xitoy tillarini biladi.

Oilasi 
Uning otasi Kemel Toqayevich Toqayev (1923-1986), Ulug' Vatan urushi qatnashchisi, taniqli qozoq yozuvchisi, Qozog'iston SSR Oliy Kengashi Prezidiumi va Qozog'iston Yozuvchilar uyushmasi a'zosi edi. Onasi Turar Shabarboyeva (1931-2000), Olmaota chet tillar pedagogika institutida ishlagan. Toqayev Katta Juz Jalayir qabilasining Kushik urugʻidan.

Ajrashgan. Sobiq rafiqasi Nadejda Davidovna Toqayeva (1957-yilda tug'ilgan), Rossiya fuqarosi.

O'g'li: Timur Qosimjomartovich Toqayev (1984-yilda tug'ilgan, keyinchalik familiyasini Kemelga o'zgartirdi). Leman kollejini (Jeneva, Shveytsariya), Vebster universitetini (, Shveytsariya) va Rossiya Tashqi ishlar vazirligi Diplomatik akademiyasini tamomlagan. 2009-yilda Tashqi ishlar vazirligi akademiyasida “Qozogʻiston Respublikasining Gʻarbga nisbatan strategiyasi” mavzusida nomzodlik dissertatsiyasini himoya qilgan. Siyosiy fanlar nomzodi. U biznes bilan shug'ullanadi va neft sohasida yirik tadbirkordir. Bobosi Kemel Toqayev nomidagi xayriya jamg‘armasiga ham rahbarlik qiladi.

Shveytsariyaning Public Eye tashkiloti maʼlumotlariga koʻra, 2010-yillarda Toqayevning oʻgʻli Timur neft va metallar ishlab chiqarish sohasida biznesga ega boʻlgan. 2021-yil dekabrida Aleksey Navalniyning jamoasi Rossiya ko‘chmas mulk reestrida tadqiqot olib borar ekan, Toqayevning qarindoshlarining Rossiyadagi mulki haqidagi ma’lumotlar o‘chirib tashlanganini aniqladi.

Manbalar 

Yashayotgan insonlar
Prezidentlar
1953-yilda tugʻilganlar
Qozogʻiston siyosatchilari
Qozogʻiston prezidentlari
Prapimporn Karnchanda

Prapimporn Karnchanda (tay: ประพิมพ์พร กาญจันดา) tay kaskadyori va kino aktrisasi. U 2004-yili Ram Thanadpojanamar'ning Night Falcon filmida debutlik qildi. Shundan keyin u bir necha filmda ijro etdi va Blood Monkey (2007) hamda „The Lady“ (2011) filmlarida oʻynagan rollari bilan kino olamida shuhrat qozondi. Hozirgi vaqtda u "Jaika Stunt Team" tashkilotida kaskadyor bo'lib ishlaydi.
U 2011-yili Eng Yaxshi Kaskadyor mukofotini oldi. 2012-yilda Akaradach Boonpengga turmushga chiqdi. Bir oʻgʻli bor.

Havolalar 
 Jaika Stunts:  - a workshop which "showcases the talents of our lead actress Coach" (Prapimporn Karnjanda)
 Ajoyib: Prapimporn Karnchanda

Manbalar 

Aktrisalar
Tailand
Z-Bek

„Z-Bek“ (Z-BEK shaklida yoziladi) — Oʻzbekistonda tuzilgan ilk heavy metal musiqiy guruh. Guruhga taniqli gitarachi Jamshid Toirov asos solgan. Boshida guruhning nomi shunchaki „Bek“ („BEK“) boʻlgan. 2007-yil „Z-Bek“ oʻlaroq oʻzgartirilgan.

Ayni damda „Z-Bek“ guruhining toʻrt aʼzosi bor: Otabek Ubaydullayev (vokal), Jamshid Toirov (gitara), Sardor Toirov (bas gitara) va Yulian Fusman (barabanlar). Javohir Zokirov ham guruh bilan tez-tez hamkorlik qilib turadi.

Guruh shu kungacha ikki studiyaviy albom va bir necha singl chiqargan. „Radius 21“ guruhi bilan hamkorlikda bir necha qoʻshiq, jumladan, „Dubay“, „Pul jaraq“, „Toʻylar muborak 2“ hamda „Zarb“ ashulalarini ijro etgan.

Guruh AQShda ijro etgan, bir necha sovrin olgan. 2011-yil Oʻzbekiston rock musiqasi shon-shuhrat zaliga kiritilgan.

Diskografiyasi

Kliplari

Manbalar

Havolalar 
 Guruh Spirit of Metal saytida
Michael Richards

Michael Anthony Richards (, 1949-yili Culver City'da tugʻilgan) amerikalik aktyor, komik va musiqachidir.

Amerikalik erkak aktyorlar
Amerikalik erkak televideniye aktyorlari
Amerikalik erkak ovoz aktyorlari
Amerikalik erkak qoʻshiqchilar
Yashayotgan insonlar
Jumabek Tashenov

Jumabek Axmetovich Tashenov (; , Tanagul – 1986-yil 18-noyabr, Chimkent, Qozogʻiston SSR, SSSR) – Sovet qozoq davlat va partiya arbobi. Qozogʻiston Kommunistik partiyasi Markaziy Qoʻmitasi aʼzosi. Qozogʻiston SSR Oliy Kengashi Prezidiumi Raisi (1955-1960) Qozogʻiston SSR Vazirlar Soveti Raisi (1960-1961). Iqtisod fanlari nomzodi (1962).

Biografiyasi 
Tanagul qishlogʻida (hozirgi Qozogʻistonning Akmola viloyati Bobotoy stansiyasi) tugʻilgan. Oʻrta Juzning Argʻin qabilasining Oltoy-Qarpik urugʻidan. 1933-yilda Oqmoʻla temir yoʻl qurilish texnikumiga (qurilish muhandisligi ixtisosligi) oʻqishga kirdi, biroq xalq xoʻjaligida malakali kadrlarning keskin tanqisligi tufayli oʻqishni (2 kurs) tark etishga majbur boʻldi. Sogʻayib, 1955-yilda texnikum va Oliy partiya maktabini (Moskva) tugatdi. Tashenev oliy davlat lavozimini – Respublika rahbari, Qozogʻiston SSR parlamentiga kirshdan oldin maxsus maʼlumotga ega boʻlgan. Keyinchalik nomzodlik dissertatsiyasini himoya qildi (1962) va doktorlik dissertatsiyasini himoya qildi.

1934-yildan 1938-yilgacha Krasnoarmeyskiy tuman Kengashi Ijroiya qoʻmitasining mas’ul kotibi, Nura mintaqaviy rejalashtirish stansiyasining raisi, Vishnevskiy tuman Kengashi Ijroiya qoʻmitasining mas’ul kotibi, Qaragʻanda viloyat kengashi Ijroiya qoʻmitasi raisining yordamchisi lavozimlarida ishlagan.

1940 yildan VKP(b) aʼzosi.

1938-yildan 1944-yilgacha – Shimoliy Qozogʻiston viloyat savdo boshqarmasi umumiy ovqatlanish boʻlimi boshligʻi, tuman Kengashi Ijroiya qoʻmitasi kotibi, Sovetskiy, Poldinskiy tumanlarida yer boʻlimi boshligʻi, Shimoliy Qozogʻiston viloyat yer boshqarmasi boshligʻining oʻrinbosari.

1944-1947-yillarda – Qozogʻiston KP (b) Shimoliy Qozogʻiston viloyat qoʻmitasi kotibining oʻrinbosari va chorvachilik boʻlimi mudiri.

1947-yildan 1948-yil dekabrigacha Shimoliy Qozogʻiston viloyat kengashi ijroiya qoʻmitasi raisining birinchi oʻrinbosari boʻlib ishlagan.

1948-yil dekabr oyida Shimoliy Qozogʻiston viloyat kengashi ijroiya qoʻmitasi raisi lavozimiga tayinlandi. 1949-yil 1-martdan 1961-yil 27-sentabrgacha Qozogʻiston Kompartiyasi MK aʼzosi.

1952-yil yanvarda Qozogʻiston Kompartiyasi Aqtoʻbe viloyat qoʻmitasining birinchi kotibi etib saylandi.

1955-yil 19-apreldan 1960-yil 20-yanvargacha – Qozogʻiston SSR Oliy Kengashi Prezidiumi, milliy parlament raisi.

1956-yil 25-fevraldan 1961-yil 17-oktyabrgacha – KPSS Markaziy qoʻmitasi aʼzoligiga nomzod.

1960-yil 20-yanvardan 1961-yil 6-yanvargacha – Qozogʻiston SSR Vazirlar Kengashining raisi.

Jumabek Tashenov 1960-yil oxirida Shimoliy Qozogʻistonning 5 viloyatini birlashtirish, mintaqani Qozogʻiston SSR tarkibidan ajratish taklifi bilan boʻz yerlarni oʻzlashtirish loyihasiga faol qarshi chiqdi. Nikita Xrushchyovning gʻoyalariga ochiqchasiga qarshi chiqdi.

1961-yildan 1975-yilda nafaqaga chiqqunga qadar – Janubiy Qozogʻiston – Chimkent viloyat kengashi ijroiya qoʻmitasi raisining oʻrinbosari.

1986-yil 18-noyabrda Chimkent shahrida vafot etgan.

Manbalar
Hybrid Theory

Hybrid Theory — Linkin Park guruhining birinchi studiyaviy albomi hisoblanadi. U 2000-yil 24-oktyabr kuni ommaga chiqqan va sekin asta dunyo boʻyicha mashhur boʻlgan. Albom ketma ket mukofotlar olgan. Albomning birinchi singli One Step Closer 2001-yilning rok ashulasi deb tan olingan. Crawling nomli qoʻshigʻi esa 2001-yilda oʻtkazilgan Grammy Awardsda 1-oʻringa sazovor boʻldi. Yana bir mashhur singllardan biri In The End 2002-yilning eng zoʻr klipi deb tan olingan

Linkin Park albomlari
2000-yil albomlari
Uzakbay Karamanov

Uzoqboy Qaramanovich Qaramanov (20-avgust 1937-yil, Qiziloʻrda viloyati – 25-sentyabr 2017-yil, Olmota, Qozogʻiston) – Qozogʻiston davlat arbobi, ilk bosh vazir.

Biografiya 
1959-yilda Samaradagi qurilish institutini tugatgan;

1961 – SSSR arxitektura va qurilish akademiyasi qoshidagi Oliy muhandislik kursi tinglovchisi.

1960 – „Qiziloʻrdastroy“ qurilish boshqarmasi katta muhandisi.

1961 – 27-sonli qurilish boshqarmasi katta quruvchisi.

1962 – Kommunistik partiya aʼzosi.

1964 – Almatypromstroy qurilish materiallari va qurilmalar boʻlimi direktori;

1966 – Qozoq SSR nazorat va qurilish maʼmuriyati boshligʻi;

1967 – Almatypromstroy № 22-qurilish boshqarmasi boshligʻi

1975 – Qozogʻiston Sovet sotsialistik Respublikasi Ogʻir sanoat vazirligi korxonalari qurilishi bosh boshqarmasi boshligʻi;

1980 – Qozoq SSR yengil sanoati vaziri oʻrinbosari;

1982 – Qozoq SSR Qurilish Kengashi aʼzosi;

1984 – Qozoq SSR ogʻir sanoat va qurilish vazirining birinchi oʻrinbosari;

1987 – Qozoq SSR davlat qurilish qoʻmitasi raisi;

1989 – Qozoq SSR Vazirlar Kengashi Raisining oʻrinbosari;

1990 – Qozoq SSR Bosh vaziri.

1990-1991 – KPSS aʼzosi.

1991 – Qozog'istonRespublikasi prezidentining davlat maslahatchisi;

1993 – Orolni qutqarish Xalqaro Jamgʻarmasi Prezidenti;

1996-yilda Majilis (Parlament)ning atrof-muhit va tabiiy resurslardan foydalanish boʻyicha Qoʻmitasi raisi.

Qozogʻiston Quruvchilar Uyushmasi asoschisi.

2017-yil 25-sentabrda Olmaota shahrida vafot etgan. Qozogʻiston prezidenti Nursulton Nazarboyev Karamanovning vafoti munosabati bilan hamdardlik bildirdi. Kensay qabristoniga dafn etilgan.

Mukofotlari 

 1967 – Qozogʻiston SSR Oliy Prezidiumining Faxriy yorligʻi
 1978 – Qozogʻiston SSR Oliy Prezidiumining Faxriy yorligʻi
 1985 – "Mehnat faxriysi" medali
 1987 – Qozogʻiston SSR Oliy Prezidiumining Faxriy yorligʻi
 1991 – Mehnat Qizil Bayroq ordeni
 1996 – Xalqaro muhandislik akademiyasi akademigi
 1997 – Qozogʻiston muhandislik akademiyasi akademigi
 2000 – Qoʻrqit ota nomidagi Qiziloʻrda universiteti faxriy professori
 2000 – Qozogʻiston Respublikasi Prezidentining 2000-yil 24-oktabrdagi farmoni bilan 2-darajali „Baris“ ordeni bilan taqdirlangan.
 2001 – Olmaota shahri faxriy fuqarosi
 2006 – Kazalinskiy tumani faxriy fuqarosi
 2007 – Qiziloʻrda viloyati va Orol tumani faxriy fuqarosi
 2011 – „Qozogʻiston Respublikasi mustaqilligiga 20 yil“ medali
 2013 – Parasat ordeni
 2015 – „Qozogʻiston Respublikasi Konstitutsiyasiga 20 yil“ medali

 „Oltin globus“ atrof-muhit boʻyicha Yevropa mukofoti laureati
 „Muhandislik shon-sharafi“ oltin medali (Xalqaro muhandislik akademiyasi, 2016-yil)

Manbalar 

Qozogʻiston siyosatchilari
Sergey Tereshchenko

Sergey Aleksandrovich Tereshchenko (30-mart 1951-yil – 10-fevral 2023-yil) – Qozogʻiston davlat arbobi.

Biografiyasi 
Primorye hududida tugʻilgan.

1973-yil Qozoq qishloq xoʻjaligi milliy agrar universitetini muhandislik darajasi bilan tugatgan.

Olmota oliy partiya maktabini tugatgan. Iqtisod fanlari nomzodi (1993).

1989-1990-yillarda Qozoq SSR Vazirlar Kengashi raisi oʻrinbosari.

1990-1991 – Qozoq SSR Oliy Soveti Raisi.

1991-1991 – Qozoq SSR Bosh vaziri.

Mukofotlari 
Qozogʻiston Mehnat Qahramoni unvoni (2011-yil 5-dekabr).

Tinchlik va maʼnaviy totuvlik uchun Prezident mukofoti.

1-darajali „Doʻstlik“ ordeni (1999).

2-darajali „Baris“ ordeni (2005).

Doʻstlik ordeni (2004-yil 12-dekabr, Rossiya).

„Algʻis“ ordeni (2012).

Janubiy Qozogʻiston viloyati faxriy fuqarosi.

Olmaota shahri faxriy fuqarosi (2014).

Qozogʻiston Respublikasining Al-Farobiy nomidagi fan va texnika sohasidagi Davlat mukofoti (2019-yil 10-dekabr).

Manbalar
Vyacheslav Golishev

Golishev Vyacheslav Arkadyevich (; 30-mart, 1951-yil, Toshkent, OʻzSSR) — oʻzbek iqtisodchisi va davlat arbobi. Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi (1995-2003 va 2006-2017-yillarda).

Biografiya 
Millati — rus. Maʼlumoti — oliy, Toshkent xalq xoʻjaligi institutini tugatgan. Oʻzbekistonda xizmat koʻrsatgan iqtisodchi.

1994-1995 — Oʻzbekiston Respublikasi davlat statistika qoʻmitasi raisining birinchi oʻrinbosari.

1995-2003 — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi.

2003-2005 — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi oʻrinbosari hamda iqtisodiy tadqiqotlar markazi direktori.

26-iyul 2005-yil — 11-aprel 2006-yil — Oʻzbekiston Respublikasi Bosh vazirining oʻrinbosari — iqtisodiyot vaziri.

2006-yildan 2017-yilgacha — Oʻzbekiston Respublikasi prezidentining iqtisodiy-ijtimoiy siyosat boʻyicha davlat maslahatchisi

Oilasi 
Rafiqasi — Golisheva Irina Xristosovna — Oʻzbekiston Respublikasi Moliya vazirligining Soliq va bojxona siyosati Bosh boshqarmasi boshligʻi lavozimida uzoq yillar ishlab kelgan. 2017-yil 26-dekabrda ishdan boʻshatilgan.

Manbalar 

Oʻzbekiston yetakchilari
Oʻzbekiston iqtisodchilari
David Spade

David Wayne Spade (talaffuzi: 1964-yili Birminghamda tugʻilgan) amerikalik aktyor, komik va musiqachidir.

Amerikalik erkak televideniye aktyorlari
Amerikalik erkak aktyorlar
Amerikalik erkak ovoz aktyorlari
Anvar Qoʻchqorov

Anvar Marasulovich Qoʻchqorov (1916-yil 16-dekabr — 1996-yil 22-dekabr) — oʻzbekistonlik davlat arbobi, diplomat.

Biografiya 
1916-yil 16-dekabrda Toshkent tumanining Beshariq qishlogʻida kambagʻal dehqon oilasida tugʻilgan.

1937-yilda Pedagogik institutni tamomlagan.

1937-1941 yillarda institutning komsomol qoʻmitasi kotibi, bosh kotibi.

1941-1942 — Oʻzbekiston Kommunistik partiyasi Toshkent shahar qoʻmitasi boshqarma rahbari.

1942-1944 — KPSS Oliy partiya maktabida diplomatik kurslarda oʻqishni davom ettirgan.

1944-1945 — KPSS Markaziy qoʻmitasi komissariat aʼzosi.

1945 — SSSRning Afgʻonistondagi elchixonasida attashe, 3-kotib.

1947 — Oʻzbekiston SSR tashqi ishlar vazirligi konsullik boʻlimi rahbari.

1947 — Oʻzbekiston Kommunistik partiyasi Buxoro viloyat qoʻmitasi targʻibot va tashviqot boʻlimi boshligʻi.

1950 — Oʻzbekiston Kommunistik partiyasi markaziy qoʻmitasi targʻibot va tashviqot boʻlimi boshligʻi.

1951—1953 — Oʻzbekiston SSR tashqi ishlar vaziri.

1953 — Oʻzbekiston SSR madaniyat vaziri.

1957—1961 — Oʻzbekiston Kommunistik partiyasi Buxoro viloyat Qoʻmitasi kotibi edi.

1961-yili SSSR Oliy soveti tomonidan eng yuqori diplomatik unvon — Favqulodda va Muxtor elchi unvoni bilan taqdirlandi va Sovet Ittifoqining Togodagi favqulodda va muxtor elchisi etib tayinlandi.

1963-yili SSSR Oliy Soveti Prezidiumi tomonidan SSSRning Dagomeyadagi Favqulodda va Muxtor elchisi etib tayinlandi.

1966-1970 — Oʻzbekiston SSR taʼlim vaziri.

1970-1973 — Oʻzbekiston SSR madaniyat vaziri.

1973-1980 — Oʻzbekiston SSR tashqi ishlar vazirining maslahatchisi.

Mukofotlari 
 Oktabr Inqilobi ordeni (1971).
 Mehnat Qizil Bayroq ordeni (1950).
 „Hurmat belgisi“ ordeni (1957).
 1941-1945-yillardagi Ulugʻ Vatan urushi ortidagi mehnat uchun medali
 Vladimir Ilyich Lenin tavalludining 100-yilligi munosabati bilan taʼsis etilgan medal. (8-aprel 1970).
 Oʻzbekiston SSR Oliy Soveti Prezidiumi faxriy diplomi. (9 yanvar, 1959).

Manbalar 

Hurmat belgisi ordeni sohiblari
Toshkent davlat pedagogika universiteti bitiruvchilari
Daniyal Axmetov

Danial Kenjetaevich Axmetov () – Qozogʻiston davlat arbobi. Bosh vazir (2003—2007-yillar), mudofaa vaziri (2007—2009-yillar), YeIH iqtisodiyot vaziri (2011—2014 yy), Sharqiy Qozogʻiston viloyati akimi (2014-y.dan).

Biografiya 
1976—1981-yillarda – muhandis sifatida oʻz faoliyatini boshladi.

1981—1983 – Pavlodarpromstroy zavodining qurilish ishlari boʻyicha bosh muhandis oʻrinbosari.

1983—1987-yillari – Ekibastuz shahri Ijroiya qoʻmitasi xalq deputatlari raisi.

1991—1992-yillar – „Ekibaztuzenergojilpromstroy“ boshqaruvchisi.

1992—1993-yillarda Ekibastuz shahri maʼmuriyati boshligʻi.

1993—1997-yillarda – Pavlodar oblasti maʼmuriyati boshligʻi.

1997—1999-yillarda – Shimoliy Qozogʻiston viloyati akimi.

1999—2000-yillarda – Qozogʻiston bosh vazirining birinchi oʻrinbosari – sanoat, energetika, qishloq xoʻjaligi, transport va aloqa, migratsiya va aholi siyosati majmuasi rahbari.

2001-yilda Pavlodar viloyati akimi.

2003—2007 – Qozogʻiston bosh vaziri.

2007—2009 – Qozoq Respublikasi mudofaa vaziri.

2009—2011 – Qozoq bosh vazirining oʻrinbosari.

2011—2014 – Yevroosiyo iqtisodiy hamjamiyati iqtisodiyot vaziri.

2014-yil 11-noyabrdan 2023-yil 16-iyungacha Sharqiy Qozogʻiston viloyati akimi (hokimi).

Manbalar 

Yashayotgan insonlar
Qozogʻiston siyosatchilari
Nizomiy maqbarasi

Nizomiy maqbarasi — buyuk Ozarbayjon shoiri Nizomiy Ganjaviy tavallud topgan Ganja shahri yaqinida joylashgan. Maqbara 20 m balandlikda, silindr shaklida marmar  bino va atrofidagi park bilan birga taʼmirlangan. Maqbara yaqinida shoirning boqiy asarlarini tarannum etuvchi bronzadan yasalgan obida joylashgan.

Maqbara tarixi 
Nizomiy qabri ustida qadimdan oq ohak toshdan maqbara qurilgan edi. Ilk maqbara qurilishi XIII-XIV asrlarga tegishli deb taxmin qilinadi.

Maqbara Oltin Arslon tomonidan Nizomiyga sovgʻa qilingan Hamdon — hozirgi Ahmadli qishlogʻi hududida va bu hududga mahalliy aholi hozir ham „Shayx tekisligi“, „Shix tekisligi“ deyishadi. „Shix tekisligi“da olib borilgan arxeologik qazilmalar shuni tasdiqlaydiki, bu hudud vaqtida Ganja shahrining faxriy xiyoboni boʻlgan. Bu yerda Shayx Nizomiyning maqbarasi atrofida Ganja shahrining boshqa mashhur shaxslarning ham maqbaralari boʻlgan. XIX asr boshlarida Rossiya imperiyasining Kavkazda olib borgan mustamlakachilik siyosati natijasida Ganja xonligi tanazzulga uchragach, 1826-yilda „Shix tekisligi“da yuz bergan mashhur Yelizavetpol jangi vaqti maqbara jiddiy shikastlanadi va taʼmirlangani sababli xaroba holatiga kelib qolgan. XIX asr 40-yillarida butunlay vayron boʻlish xavfi ostida qolgan maqbaraning jiddiy taʼmirlash lozimligini koʻrgan Qorabogʻ xonligi tarixchisi Mirzabey Adigoʻzal XIX asr oʻrtalarida maqbarani taʼmirlatib, uning qulab tushgan gumbazi oʻrniga yangi gumbaz qurdiradi. Keyinchalik general Yodgorzoda tomonidan qayta qurilgan. XX asr boshlarida esa Adigoʻzal naslidan boʻlgan va Ganja politsiya boshligʻi sifatida faoliyat koʻrsatgan Ajdarbey Adigoʻzalov-Goraniy gumbazni taʼmirlatadi. Bundan keyin maqbara butunlay qarovsiz qolgani sababli vayron boʻladi. 1875-yilda Eron valiahdi Farhod Mirzo Qachar buyuk shoir ziyoratiga kelishi va maqbara holatini oʻzining „Yoʻl yoʻriqnomasi“ kitobida ham shunday tasvirlardi: „Biz yetti chaqirim yoʻl bosganimizdan soʻng uncha katta boʻlmagan gumbaz koʻrdik. Gumbazning yarmi vayron boʻlgan edi. Bu shayx Nizomiyning mozori edi. Bu yerdan Ganjaga yetti chaqirim qolgandi. Men shosha-shosha qabr tomonga ketdim. Faqat uning yaqinidagi post qoʻriqchilari gumbaz ustiga shunchalik koʻp oʻt yigʻgan edilarki, ichkariga kirishning imkoni boʻlmadi.“ 1879-yilda Makka ziyoratiga borgan Sayyid Azim Shirvoniy Nizomiy maqbarasini ziyorat qiladi va uning achinarli holatidan taʼsirlanib, mashhur ruboiysini oʻqiydi:

1947-yilda shoirning mozori ustida tavalludining 750 yilligiga bagʻishlab obida barpo etildi. Maqbara 1990-1991-yillarda qaytadan qurildi. Nizomiy Ganjaviy maqbarasi kompleksiga qoʻriqxona maqomi berildi.

Yana qarang 
 Nizomiy Ganjaviy 
 Ganja

Xorijiy oʻtishlar 
 Azerbaydzhanskogo Kul’turnogo Tsentra imeni Geydara Aliyeva v Uzbekistane.
 Fotoreportaj

Manbalar 

 
 
 

Ozarbayjonda maqbaralar
Ozarbayjon sanʼati
Ozarbayjon tarixi
Ganja
Ozarbayjon meʼmoriy yodgorliklari‎
Nurlan Balgimbayev

Nurlan Utepovich Balgimbayev () – Qozogʻiston davlat arbobi.

Biografiya 
Qozoq milliy texnika universitetini tamomlagan. Ingliz tilini biladi.

1973-yildan 1986-yilgacha neft sanoati korxonalarida muhandis, bosh muhandis.

1986-1992-yillarda SSSR neft va gaz sanoati vazirligining boʻlim boshligʻi oʻrinbosari, boshligʻi boʻlib ishlagan.

1992—1993-yillarda Massachusets texnologiya institutida oʻqigan.

1994-yilgacha – „Chevron Corporation“ kompaniyasida amaliyot.

1994-yildan 1997-yilgacha – Qozoq Respublikasi neft va gaz sanoati vaziri.

1997-yilda „KazMunayGaz“ kompaniyasi Prezidenti etib saylandi.

1997-yildan 1999-yilgacha Qozogʻiston Bosh vaziri.

Manbalar
Susanne Blakeslee

Susanne Ann Blakeslee (talaffuzi: Syuzan En Bleyksli) (1956-yili Los Angelesda tugʻilgan) amerikalik aktyor, komik va musiqachidir.

Amerikalik televideniye aktrisalari
Amerikalik ovoz aktrisalari
Amerikalik aktrisalar
Amerikalik ayol qoʻshiqchilar
Yashayotgan insonlar